**SAOPŠTENJE ZA JAVNOST**

**Pridružite nam se u proslavi Dana saradnje Interreg 2024. u Kladovu!**

Predstavnici Programa Interreg IPA Rumunija - Srbija srdačno vas pozivaju da zajedno proslavimo **Dan saradnje Interreg 2024.** u utorak, **1. oktobra 2024. godine**, sa početkom u **11:00 časova (po srpskom vremenu)**, u istorijskoj tvrđavi **Fetislam** u **Kladovu**, Republika Srbija.

Organizacijom ovog događaja želimo da ukažemo na suštinu Interreg saradnje i predstavimo postignuća rumunsko-srpskih projekata finansiranih kroz programe prekogranične saradnje Evropske unije. Nedavno obnovljena tvrđava Fetislam, oživljena uz podršku EU fondova, simboličko je mesto za proslavu bliske saradnje između Rumunije i Srbije.

**Planirani događaji:**

* **Obilazak tvrđave Fetislam:** Posetioci će uživati u besplatnom vođenom obilasku tvrđave, istražujući njenu bogatu istoriju i značaj.
* **Sajam prekograničnih projekata:** Postavljen ispred Centra za posetioce, sajam će pružiti jedinstven uvid u inovativne projekte koji oblikuju budućnost ovog dinamičnog prekograničnog regiona.
* **Konsultacije sa građanima:** Građani su pozvani da učestvuju u konsultacijama i predstave svoje ideje i vizije za region za period posle 2027. Godine.
* **Kulturni program:** U znak proslave snažnih kulturnih veza između Rumuna i Srba, mladi s obe strane granice će izvesti tradicionalne plesove: Danubius i Polet.
* **Koncert uživo:** Dan će se završiti uzbudljivim muzičkim koncertom popularnog sastava **Pretty Loud Band**, perspektivnog ženskog benda koji je u poslednjih nekoliko godina osvojio publiku.

**Dan saradnje Interreg** se svake godine obeležava oko 21. septembra kao deo panevropske kampanje, koju koordiniše Interact, a sprovode Interreg programi i njihovi partneri. Kampanja ima za cilj da približi prekograničnu saradnju građanima, ističući brojne koristi koje donosi lokalnim zajednicama.

Ovogodišnja tema, **„Vrednosti Evropske unije koje prevazilaze granice,“** poziva nas da razmislimo o uticaju granica i napretku postignutom u uklanjanju prepreka za slobodno putovanje, studiranje, život i rad širom Evrope. Ovi napori značajno doprinose osnaživanju građana i jačanju veza širom kontinenta.

Pridružite nam se u danu proslave, razmišljanja i planiranja budućnosti, dok obeležavamo još jedan važan korak u evropskoj saradnji!

Za više informacija, posetite: [www.romania-serbia.net](http://www.romania-serbia.net)

[Interreg Cooperation Day in Kladovo, Serbia](https://interreg.eu/news/interreg-cooperation-day-in-kladovo-serbia/)